ພວກທະຫານບ້ານ ໃນ CAR ທໍາການໂຈມຕີ ປະຊາຊົນ ຢ່າງ​ຫ້ຽມ​ໂຫດ ປ່າ​ເຖືອນ ​ທີ່​ສຸດ (ວີດີໂອ/ສະໄລດ໌)
ກຸ່ມປົກປ້ອງສິດທິມະນຸດເວົ້າວ່າ ພວກທະຫານບ້ານ ໃນສາທາລະນະ​ລັດ ​ອາ​ຟຣິກາ​ກາງ ທໍາການ​ໂຈມ​ຕີປະຊາຊົນ ຢ່າງ​ຫ້ຽມ​ໂຫດ ຊຶ່ງ​ຮວມທັງ ​ການ​ປາດ​ຄໍ ​ພວກ​ແມ່ຍິງ​ແລະ​ເດັກນ້ອຍ​ນໍາ.
ກຸ່ມປົກປ້ອງສິດທິມະນຸດ Human Rights Watch ກ່າວວ່າ ພວກທະຫານບ້ານທີ່ນັບຖືສາສະໜາຄຣິສ ໃນສາທາລະນະລັດ ອາຟຣິກາກາງ ໄດ້ກະທໍາຄວາມໂຫດຮ້າຍທາລຸນຕ້ານພວກ ຊາວມຸສ ລິມ ໃນກົງກວຽນແຫ່ງຄວາມຮຸນແຮງ ທີ່ຂົ່ມຂູ່ຈະເພີ່ມ ທະວີຮ້າຍແຮງຂຶ້ນຈົນບັງຄັບບໍ່ໄດ້ແລ້ວ ກຸ່ມດັ່ງກ່າວໄດ້ອອກລາຍງານໃໝ່ ໃນວັນພະຫັດມື້ນີ້ ທີ່ເນັ້ນ ເຖິງອັນທີ່ຕົນເອີ້ນວ່າ ຄວາມໂຫດ ຮ້າຍຂອງພວກທະຫານ ບ້ານດັ່ງກ່າວ ໃນຫຼາຍໆເດືອນຜ່ານມານີ້ ໃນແຂວງ Ouham ຂອງປະເທດ ລາຍງານເວົ້າວ່າ ພວກທີ່ຢູ່ອາໄສຢູ່ໃນຂົງເຂດ ໄດ້ເລົ່າເຖິງການໂຈມຕີ  ຊຶ່ງຮວມເຖິງການປາດຄໍ ພວກແມ່ຍິງແລະເດັກ ນ້ອຍນໍາ ສາທາລະນະລັດອາຟຣິກາກາງ ໄດ້ຊຸດໂຊມແລະຕົກລົງສູ່ສະພາບທີ່ວຸ້ນວາຍ ບໍ່ມີຂື່ ບໍ່ມີແປ ໃນເດືອນມີນາຜ່ານມານີ້ ຫຼັງຈາກທີ່ພວກກະບົດທີ່ສ່ວນໃຫຍ່ເປັນຊາວມຸສລິມ ແລະເອີ້ນກັນ ໃນນາມ Seleka ໄດ້ໂຄ່ນລົ້ມປະທານາທິບໍດີ Francois Bozize ແລະໄດ້ພາກັນປຸ້ນ ສະດົມ ແລະສັງຫານຜູ້ຄົນຢ່າງຫລວງຫລາຍ ເປັນເວລາຫຼາຍໆເດືອນ ຊຶ່ງພາໃຫ້ມີການ ຕອບໂຕ້ແກ້ແຄ້ນຄືນຈາກກຸ່ມພັນທະມິດຂອງທ່ານ Bozize ແລະພວກທະຫານບ້ານ ທີ່ນັບຖືສາສະໜາຄຣີສ ທີ່ບັດນີ້ ຖືກກ່າວຫາວ່າ ເປັນຝ່າຍສ້າງຄວາມໂຫດຮ້າຍ ປ່າເຖື່ອນນັ້ນ ທ່ານ Peter Bouckaert ຜູ້ອໍານວຍການຝ່າຍສຸກເສີນ ຂອງອົງການປົກປ້ອງສິດທິ ມະນຸດ Human Rights Watch ກ່າວວ່າ ຄວາມສາມາດບົ່ມຊ້ອນ ທີ່ຈະມີການກໍ່